Železnogorsk (Krasnojarskan rand)

Železnogorsk () om Venäman lidn Krasnojarskan randan suvipalan keskuses. Se om Železnogorskan lidnümbrikon (alištub randale) da SATÜ:n (alištub federacijan tobmudele) administrativine keskuz. Om ümbärtud Berözovkan rajonan territorijal.

 Istorii 
Eländpunktan aluz om pandud vl 1950 kuti Počtkonor' nomer 9 () tegemha plutonijad azegišton täht. Sodamehed da türmatud ristitud sauvoihe sidä. Eländpunkt sai lidnan statusad vl 1954, udesnimitihe kahtenvuiččikš: Krasnojarsk:aks-26 oigendamha kirjeižid i nügüdläižikš tobmuden organoiden täht. Železnogorsk om oficialine nimituz vspäi 1994.

Železnogorskan ižandusen päsarakod oma uden südäitukuižen poltusen tehmine da vanhan ümbriradmine, Man kaimdajiden pästand«Informacižed kaimdaisistemad Mihail Rešetnöv-akademikan nimed»-kompanijan sait (iss-reshetnev.ru).  (Venäman civiližiden kaimdajiden 70 %), sauvond, mugažo himine specialine tegim om saudud.

 Geografijan andmused 
Lidn sijadase ümbärdajan rajonan pohjoižpäivnouzmas, Jenisei-jogen oiktal randpolel, Sajaniden Ataman-sel'gan ezimägištol, 150 m ü.m.t. keskmäižel korktusel. Fartalad seištas peniden Gorodskoje- i More-järviden randoil.

Matkad Krasnojarskhasai om koumekümne viž kilometrad suvipäivlaskmha. Lähembaine lidn om Sosnovoborsk 15 km suvipäivlaskmha raudtel vai avtotel.

 Tobmuz 
Lidnanvuitte Podgornii-žilo (6541 rist. vl 2017), koume muite žilod (Dodonovo, Tartat, Uz' Te) da Šiver-külä (, 275 rist. vl 2010) mülüdas lidnümbrikho Železnogorskan ližaks. Lidnümbrikon pind — 456,67 km².

Lidnümbrikon tobmuden pämez' om sen Administracijan pämez'. Edeline SATÜ:n pämez' om Igor' Kuksin (tal'vku 2017 — keväz'ku 2023). SATÜ:n Deputatoiden nevondkundan ezimez' om Sergei Proskurnin vn 2020 redukuspäi.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 84 795 ristitud, lidnümbrikon — 93 841 ristitud, vn 2021 lidnan — 82 723 ristitud. Kaik 84 114 eläjad oli lidnas vl 2017. Kaikiš suremb lidnan ristitišt oli 97 500 eläjad vl 1992, lidnümbrikon — 102 620 eläjad vl 2002.

Ortodoksižen hristanuskondan kaks' pühäpertidŽeleznogorskan pühäpertid sobory.ru-saital.  oma avaitud lidnas: ph. Mikoi-arhangelan päjumalanpert' (om saudud vll 1990−2000) i Jumalanmaman Tihvinan jumalaižen časoun' (letihe vl 2017).

 Openduz 
Lapsiden opendusen aluzkundad oma koumekümne nell' päivkodid, ühesa keskškolad (nomer 90, 93, 95, 97, 98, 100, 101, 104, 106), kaks' gimnazijad (nomer 91 i 96), kaks' liceid (nomer 102 i 103), randan «Kosmonavtikan škol»-škol-internat rados lahjoitud lapsidenke, škol-internat, Železnogorskan kadetkorpus, lapsiden da norišton sädamižen pert'kulu, čomamahtoiden škol M. P. Musorgskijan nimed, čomamahtoine škol, koume sportškolad, lapsiden da norišton «Patriot»-keskuz, noriden tehnikanradajiden stancii, lapsiden ekologiž-biologine keskuz.

Innovacižiden tegimišttehnologijoiden da servisan tehnikumInnovacižiden tegimišttehnologijoiden da servisan tehnikuman sait (tiptis.ru). , MIFI:n filial i Sibirin lämoipalopäzutandakademiiSibirin lämoipalopäzutandakademijan sait (sibpsa.ru).  (filialanke Krasnojarskas, Venäman ekstraordinarižiden situacijoiden ministruz) oma lidnan professionaližen opendusen aluzkundoikš.

 Galerei 

 Homaičendad 

 Irdkosketused 
 Lidnümbrikon Deputatoiden nevondkundan sait (gorsovet-26.ru). 
 Lidnümbrikon Administracijan sait (admk26.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Krasnojarskan randan lidnad
Kategorii:Krasnojarskan randan lidnümbrikod
Kategorii:Sauptud administrativiž-territorialižed ühtnikad